Kære alle forældre,

Her er lidt info vedr. Mini-Primi spejderlejren i den kommende weekend. Hvis I har modtaget denne mail må i meget gerne skrive tilbage så vi ved at I har fået beskeden.

Vi glæder os meget til at komme afsted med spejderne. Vi håber at spejderne glæder sig til en fed og begivenhedsrig weeekend.

**Lidt om Mini-Primi…**
Mini-primi er en lejr, der afholdes på nejlingegrundene på adressen: Høbjerg Hegn 5, 3200 Helsinge.
Lejren er for alle minier fra spejdergrupperne i Lyngby-Taarbæk, Ruderdal og Gladsaxe. Mini-primi er en gammel tradition hvor alle grupperne deltager i en såkaldt divisionsturnering, hvor der som regel er et tema – i år er det eventyrs tema. Minierne kommer til at dyste i forskellige spejder-discipliner såsom samarbejde, 1. hjælp, båltænding. Til sidst på lejren vil der være prisuddeling, hvor vinder-banderne i de forskellige discipliner kåres.

Vigtigst af alt er det en enormt hyggelig og begivenhedsrig tur, hvor minierne altid er i nærheden af os (lederne). Det er en rigtig vigtig tur for de spejdere, der måske er lidt nervøse for at sove i telt uden deres forældre for første gang. Her kan de få lov til at opleve spejderlivet i en lille dose før sommerlejren, der vil være længere, og hvor vi (ledere) også stiller større krav til spejderne.

**Programmet for weekenden**

Fredag kl 17.30: Vi mødes på Helsinge st. og går sammen hen til lejren. (**HUSK MADPAKKE)**

Lørdag: Der vil være et dagsløb for hvor minierne skal løse forskellige opgaver på poster. Herudover vil dagen gå med at lave mad over bål og hygge os.

Søndag kl. 14.00: Spejderne hentes på Nejlingegrunden, Høbjerg Hegn 5, 3200 Helsinge.

**Pakkeliste**

* Praktiske sko til at gå med
* Gummistøvler og regnjakke - hvis udsigt til regn
* En lille tur-rygsæk til dagsløbet
* Sovepose
* Liggeunderlag
* Én bamse
* Lommelygte
* Papir og blyant i spejderlommen
* Uniform og tørklæde (dem der ikke har tørklædet får et af os).
* Drikkedunk
* Solcreme
* Toiletgrej
* ét ekstra sæt tøj (til vejret)
* to ekstra sæt undertøj
* En varm sweater
* Overtøj til vejret
* **Madpakke til fredag aften**
* **Ingen mobil eller lign elektroniske ting.** I forældre kan komme i kontakt med ledernes telefoner.